Muhammads Mursī
Muhammads Mursī Īsa el Ajjāts (arābu: محمد محمد مرسى عيسى العياط; dzimis 1951. gada 20. augustā, miris 2019. gada 17. jūnijā) bija ēģiptiešu politiķis, Ēģiptes prezidents (2012—2013). Izglītību ieguvis Kairas Universitātē un Dienvidkalifornijas Universitātē ASV. Laikā no 2000. līdz 2005. gadam bijis Ēģiptes parlamenta apakšpalātas loceklis, kā arī vadošais Musulmaņu brālības biedrs. 2011. gadā kļuva par jaundibinātās Brīvības un taisnības partijas vadītāju. Morsī bija partijas kandidāts 2012. gada maijā—jūnijā notikušajās prezidenta vēlēšanās. 2012. gada 24. jūnijā viņš tika paziņots par vēlēšanu uzvarētāju ar 51,7% balsu. Viņš kļuva par pirmo demokrātiski ievēlēto Ēģiptes prezidentu valsts vēsturē. Amatā stājās 2012. gada 30. jūnijā. 2013. gada valsts apvērsuma rezultātā viņš tika gāzts no amata. 2015. gadā piespriests nāvessods par viņa lomu masveida cietumnieku bēgšanā 2011. gadā. Mira tiesas sēdes laikā 2019. gada 17. jūnijā.